CELEX: 62018CN0814
Language: sl
Date: 2018-12-21 00:00:00
Title: Zadeva C-814/18: Predlog za sprejetje predhodne odločbe, ki ga je vložilo College van Beroep voor het bedrijfsleven (Nizozemska) 21. decembra 2018 – Ursa Major Services BV/Minister van Landbouw, Natuur en Voedselkwaliteit

1.4.2019   
            
            
               SL
            
            
               Uradni list Evropske unije
            
            
               C 122/9
            
         
      Predlog za sprejetje predhodne odločbe, ki ga je vložilo College van Beroep voor het bedrijfsleven (Nizozemska) 21. decembra 2018 – Ursa Major Services BV/Minister van Landbouw, Natuur en Voedselkwaliteit
      (Zadeva C-814/18)
      (2019/C 122/10)
      Jezik postopka: nizozemščina
      
         Predložitveno sodišče
      
      College van Beroep voor het bedrijfsleven
      
         Stranki v postopku v glavni stvari
      
      
         Tožeča stranka: Ursa Major Services BV
      
         Nasprotna stranka: Minister van Landbouw, Natuur en Voedselkwaliteit
      
         Vprašanja za predhodno odločanje
      
      
                  1.
               
               
                  Ali se člen 55(1) Uredbe št. 1198/2006 (1) uporabi za razmerje med subjektom, ki odobri nepovratna sredstva, v tem primeru ministrom, in upravičencem (prejemnik nepovratnih sredstev)?
               
            
                  2.
               
               
                  Če je odgovor na prvo vprašanje, da se člen 55(1) Uredbe št. 1198/2006 uporabi za razmerje med subjektom, ki odobri nepovratna sredstva, in upravičencem: ali je izdatke, ki jih je plačala tretja oseba (prek pobota ali na drug način), mogoče šteti za izdatke, ki jih je dejansko plačal upravičenec, v smislu člena 55(1) Uredbe št. 1198/2006?
               
            
                  3.
               
               
                  Če je odgovor na drugo vprašanje, da izdatkov, ki jih je plačala tretja oseba (prek pobota ali na drug način), ni mogoče šteti za izdatke, ki jih je dejansko plačal upravičenec, v smislu člena 55(1) Uredbe št. 1198/2006:
                  
                              (a)
                           
                           
                              ali praksa izvajanja – v okviru katere je subjekt, ki odobri nepovratna sredstva, zneske tretjih oseb dosledno štel za izdatke, ki jih je dejansko plačal upravičenec, v smislu člena 55(1) Uredbe št. 1198/2006 – pomeni, da od upravičenca ni mogoče pričakovati, da bi ugotovil, da subjekt, ki odobri nepovratna sredstva, napačno razlaga člen 55(1) Uredbe št. 1198/2006, tako da je upravičenec upravičen do nepovratnih sredstev, kakor so mu bila odobrena, in
                           
                        
                              (b)
                           
                           
                              je treba tako prispevke tretjih oseb prišteti k izdatkom, ki jih je dejansko plačal upravičenec, v smislu člena 55(1) Uredbe št. 1198/2006 (in se v tem primeru nepovratna sredstva določijo v višjem znesku) oziroma
                           
                        
                              (c)
                           
                           
                              je treba ob upoštevanju načela varstva legitimnih pričakovanj in/ali načela pravne varnosti odstopiti od izterjave neupravičeno odobrenih nepovratnih sredstev?
                           
                        
                              (d)
                           
                           
                              Ali je treba položaj presojati drugače, če je subjekt, ki odobri nepovratna sredstva, tako kot v obravnavani zadevi odobril vnaprejšnje izplačilo nepovratnih sredstev?
                           
                        
            
         (1)  Uredba Sveta (ES) št. 1198/2006 z dne 27. julija 2006 o Evropskem skladu za ribištvo (UL 2006, L 223, str. 1).